घिसे-पीटे तरीकों से विकास नहीं होगा, नवाचार अपनाओ
भास्कर संवाददाता | बुरहानपुर
जिस समाज, शहर, गांव, कस्बे में हम रह रहे हैं उसके प्रति हमारा दायित्व होना चाहिए कि यह मेरा है। सबके सामने उद्देश्यहीनता का संकट है। इसे खत्म करें। बनावटीपन खत्म करें। श्रेष्ठ भारत के लिए चिंतन करोगे तो कई बिंदू सामने आएंगे। घिसे-पीटे तरीकों से समाज, देश का विकास नहीं होगा। इसके लिए नवाचार अपनाना होगा। सीढ़ियां चढ़ते हुए पान-गुटखे की पिचकारी मारते हैं। विदेशों में बड़ा अनुशासन दिखाते हैं। वैसा ही अनुशासन देश में भी दिखाओ।
प्रो. बृजमोहन मिश्र स्मृति न्यास द्वारा तिलक हॉल में कराई जा रही ताप्ती श्रवणमाला के अंतिम दिन मंगलवार को भाजपा के राष्ट्रीय उपाध्यक्ष और राजनैतिक विद्वान डॉ. विनय सहस्त्रबुद्धे ने यह बात कही। वे ‘श्रेष्ठ भारत, समाज और सरकार की भागीदारी’ विषय पर बोल रहे थे। उन्होंने कहा स्वच्छ भारत एक पीएम, सीएम के बस की बात नहीं, समाज को जागरूक होना होगा। नई सोच को जोड़ना होगा। हम विश्व का सबसे बड़ा गणतंत्र हैं। फिर क्यों आगे नहीं बढ़ रहे। यह चुभन जब तक हम महसूस नहीं करेंगे तब तक विकास नहीं कर सकेंगे।
अकाल पैकेज से किसानों को पहुंचेगी राहत
मंगलवार को श्रवणमाला का समापन हुआ। रात 11 बजे भाजपा प्रदेश अध्यक्ष और सांसद नंदकुमारसिंह चौहान, महापौर अनिल भोसले कार्यक्रम में पहुंचे। श्री चौहान ने अतिथियों को स्मृति चिह्न भेंट किए। कार्यक्रम में विधायक अर्चना चिटनीस सहित कई गणमान्यजन मौजूद थे। इससे पहले होटल ताप्ती रिट्रीट में भाजपा के राष्ट्रीय उपाध्यक्ष डॉ. विनय सहस्त्रबुद्धे ने मीडिया से चर्चा करते हुए केंद्र के अकाल पैकेज से किसानों को राहत मिलेगी। किसानों का नया साल बेहतर होगा। किसानों को लेकर केंद्र और राज्य सरकार दोनों चिंतित है।
मीरे अरब को जहां से ठंडी हवा आती है, मेरा वतन वहीं है
राजनीति के अध्येयता और अग्रणी शोधकर्ता महेशचंद्र शर्मा ने कहा जब से भारत के लोग पश्चिम के संपर्क में आए, अराजकता के शिकार हुए। आज दुनिया के पास राष्ट्र की कोई परिभाषा नहीं है। भारत सरकार, कानून से नहीं समाज और संस्कृति से चला। इसलिए पश्चिम के लोगों को आज भी राष्ट्र की परिभाषा समझ नहीं आती। पश्चिम में अरब देश है। हदीस के मुताबिक इस्लाम के पैगंबर मोहम्मद साहब ने कहा है मुझे हिंद से ठंडी हवाएं आती हैं। इसी से प्रेरित होकर अल्लामा इकबाल ने शेर कहा है ‘मीरे अरब को जहां से ठंडी हवा आती है, मेरा वतन वहीं है’ राष्ट्रवाद को भेदने वाले पृथकतावाद को अंग्रेजों ने भारत में घोला।
ताप्ती श्रवणमाला
hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva